Dhumateng panjenenganipun ........................................ kula aturaken agunging panuwun.Adicara salajengipun inggih menika Tanggap Wacana (sambutan-sambutan). Tanggap wacana ingkang urut sepisan inggih menika saking Panitia penyelenggara pengaosan. Ingkang menika katur dhumateng panjenenganipun Bp ............................................ minangka wakil panitia penyelenggara, wekdal saha papan kula sumanggaaken. Sumangga nuwun.=========(Sambutan Panitia Penyelenggara)========Mekaten Tanggap Wacana saking panjenenganipun Bp............................................... minangka wakil saking panitia penyelenggara, dhumateng panjenenganipun kula aturaken agunging panuwun.Ndungkap adicara salajengipun inggih menika Tanggap Wacana saking panjenenganipun Bpk Kepala Desa. Ingkang menika katur dhumateng panjenenganipun Bp ....................................... wekdal saha papan kasumanggaaken. Sumangga, nuwun.====(Sambutan KaDes)===Mekaten Tanggap Wacana saking panjenenganipun Bp Kepala Desa, mugi-mugi dados manfangat ingkang nyumrambah dhumateng kula panjenengan sedaya. Dhumateng panjenenganipun Bp Kepala Desa kula aturaken agunging panuwun.Adicara salajengipun inggih menika sumene sawetawis. Ingkang menika katur dhumateng para kadang panitia wekdal kula sumanggaaken. Nuwun.=====(sumene)===Nyuwun pangapunten wekdal sumene kula punggel semanten kangge nglajengaken adicara ingkang salajengipun.Ndungkap adicara salajengipun inggih menika Mau'idzah-Hasanah minangka inti pengaosan ing dinten menika. Mau'idzah Hasanah ingkang angka setunggal badhe kasuwunaken dhumateng panjenenganipun almukarrom Bp......................................... saking ......................................... Dhumateng panjenenganipun almukarrom Bp........................................... wekdal saha papan kula sumanggaaken. Sumangga, nuwun.==========(Mau'idzah Hasanah I)=========Para rawuh para lenggah, ingkang dipun mulyaaken Allah, mekaten wau mau'idzah-hasanah ingkang sampun kawedharaken panjenenganipun almukarrom Bp ............................................ Mugi-mugi saged dados sangu kula panjenengan sedaya anggenipun netepi darmaning agesang anggayuh ridhanipun Allah SWT, allahumma amin. Dhumateng panjenenganipun almukarrom Bp ................................................ kula aturaken agunging panuwun.Adicara salajengipun inggih menika Mau'idzah Hasanah ingkang angka kalih, ingkang badhe pun suwunaken dhumateng panjenenganipun almukarrom Bp ..................................... saking ................................ Katur dhumateng panjenenganipun almukarrom Bp ........................................................ wekdal saha papan kula sumanggaaken, sumangga, nuwun.==========(Mau'idzah Hasanah II)=========Para rawuh para lenggah, ingkang dipun mulyaaken Allah, mekaten wau mau'idzah-hasanah ingkang sampun kawedharaken panjenenganipun almukarrom Bp ............................................ Mugi-mugi saged dados sangu kula panjenengan sedaya anggenipun netepi darmaning agesang anggayuh ridhanipun Allah SWT, allahumma amin. Dhumateng panjenenganipun almukarrom Bp ............................................... kula aturaken agunging panuwun.Adicara salajengipun inggih menika Donga Panutup. Minangka imam donga badhe kasuwunaken dhumateng panjenenganipun almukarrom Bp ................................................Ananging sakderengipun wekdal kula aturaken dhumateng panjenenganipun, keparenga kula ngaturaken pengumuman,ingkang angka setunggal, ngaturi priksa bilih infaq panjenengan sedaya makempal Rp ........................... , mugi-mugi saget dados manfangat ingkang sakkathah-kathahipun, allahumma amin.Ingkang angka kalih …..................................Salajengipun, wangsul dhumateng kula sakadang ingkang tinanggenah ndherekaken lampahing adicara ing wekdal menika, nuwun inggih :Kula minangka Pembage wekdaldalah para kadang panitia penyelengara pengaosansaha minangkani para warga ..........................................(ingkang kenggenan),mbok bilih wonten kekirangan, kalepatan saha keladukipun saking arah menapa kemawon ingkang adamel kirang renaning penggalih panjenengan sedaya, kula sakadang nyuwun agunging samodra pangaksami.Mboten kesupen, saparipurnaning Donga ing mangke kula aturaken “matur nuwun, lan ndherekaken Sugeng Kondur, mugi tansah manggih wilujeng dumugi ing dalem.